CELEX: 32022R0731
Language: ro
Date: 2022-05-12 00:00:00
Title: Regulamentul de punere în aplicare (UE) 2022/731 al Comisiei din 12 mai 2022 de modificare a Regulamentului de punere în aplicare (UE) 2021/1266 de instituire a unei taxe antidumping definitive la importurile de biomotorină originară din Statele Unite ale Americii și a Regulamentului de punere în aplicare (UE) 2021/1267 de instituire a unor taxe compensatorii definitive la importurile de biomotorină originară din Statele Unite ale Americii

13.5.2022   
               
               
                  RO
               
               
                  Jurnalul Oficial al Uniunii Europene
               
               
                  L 136/3
               
            
         REGULAMENTUL DE PUNERE ÎN APLICARE (UE) 2022/731 AL COMISIEI
         din 12 mai 2022
         de modificare a Regulamentului de punere în aplicare (UE) 2021/1266 de instituire a unei taxe antidumping definitive la importurile de biomotorină originară din Statele Unite ale Americii și a Regulamentului de punere în aplicare (UE) 2021/1267 de instituire a unor taxe compensatorii definitive la importurile de biomotorină originară din Statele Unite ale Americii
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1), în special articolul 13 alineatul (4) și articolul 14 alineatul (5), precum și Regulamentul (UE) 2016/1037 al Parlamentului European și al Consiliului din 8 iunie 2016 privind protecția împotriva importurilor care fac obiectul unor subvenții din partea țărilor care nu sunt membre ale Uniunii Europene (2), în special articolul 23 alineatul (6),
         având în vedere Regulamentul de punere în aplicare (UE) 2021/1266 al Comisiei din 29 iulie 2021 de instituire a unei taxe antidumping definitive la importurile de biomotorină originară din Statele Unite ale Americii în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (UE) 2016/1036 al Parlamentului European și al Consiliului (3) și Regulamentul de punere în aplicare (UE) 2021/1267 al Comisiei din 29 iulie 2021 de instituire a unor taxe compensatorii definitive la importurile de biomotorină originară din Statele Unite ale Americii în urma unei reexaminări efectuate în perspectiva expirării măsurilor în temeiul articolului 18 din Regulamentul (UE) 2016/1037 al Parlamentului European și al Consiliului (4),
         întrucât:
         1.   MĂSURI ÎN VIGOARE
         
         1.1.   Taxe antidumping
         
         
                     (1)
                  
                  
                     Prin Regulamentul (CE) nr. 599/2009 (5), Consiliul a instituit o taxă antidumping definitivă cuprinsă între 0 EUR și 198 EUR per tonă la importurile de esteri monoalchilici ai unor acizi grași și/sau motorină parafinică obținută prin sinteză și/sau hidrotratament, de origine non-fosilă, produse cunoscute, în general, sub denumirea de „biomotorină”, sub formă pură sau în amestec cu un conținut în greutate de peste 20 % de esteri monoalchilici ai unor acizi grași și/sau motorină parafinică obținută prin sinteză și/sau hidrotratament, de origine non-fosilă, originare din Statele Unite ale Americii (denumite în continuare „SUA”). Taxa antidumping instituită prin respectivul regulament este denumită în continuare „măsurile antidumping inițiale”. Ancheta care a condus la instituirea măsurilor antidumping inițiale va fi denumită în continuare „ancheta antidumping inițială”.
                  
               
                     (2)
                  
                  
                     Prin Regulamentul de punere în aplicare (UE) nr. 444/2011 (6), Consiliul a extins, în urma unei anchete anticircumvenție, aplicarea taxei antidumping definitive instituite prin Regulamentul (CE) nr. 599/2009 asupra importurilor de biomotorină expediate din Canada, indiferent dacă au fost sau nu declarate ca fiind originare din Canada. Prin același regulament, Consiliul a extins, de asemenea, aplicarea taxei antidumping definitive instituite prin Regulamentul (CE) nr. 599/2009 la importurile de biomotorină în amestec cu un conținut în greutate de maximum 20 % de esteri monoalchilici ai unor acizi grași și/sau motorină parafinică obținută prin sinteză și/sau hidrotratament, de origine non-fosilă, originară din SUA.
                  
               
                     (3)
                  
                  
                     Măsurile aflate în prezent în vigoare sunt instituite prin Regulamentul de punere în aplicare (UE) 2021/1266, în urma unei reexaminări efectuate în perspectiva expirării măsurilor antidumping inițiale. Taxele în vigoare sunt sume fixe cuprinse între 0 EUR/tonă și 198 EUR/tonă la importurile provenite de la producătorii-exportatori incluși în eșantion, 115,6 EUR/tonă la importurile provenite de la societățile cooperante neincluse în eșantion și o sumă fixă de 172,2 EUR/tonă la importurile provenite de la toate celelalte societăți.
                  
               
                     (4)
                  
                  
                     Articolul 4 alineatul (2) din Regulamentul de punere în aplicare (UE) 2021/1266 prevede: „În conformitate cu articolul 13 alineatul (4) din Regulamentul (UE) 2016/1036, după consultarea Comitetului consultativ, Comisia poate autoriza, printr-o decizie, scutirea importurilor provenind de la societăți care nu eludează măsurile antidumping instituite prin articolul 1 de taxa extinsă prevăzută la articolul 2 alineatul (1) și la articolul 3 alineatul (1).”
                  
               1.2.   Taxe compensatorii
         
         
                     (5)
                  
                  
                     Prin Regulamentul (CE) nr. 598/2009 (7), Consiliul a instituit o taxă compensatorie definitivă cuprinsă între 211,2 EUR și 237 EUR per tonă de greutate netă la importurile de esteri monoalchilici ai unor acizi grași și/sau motorină parafinică obținută prin sinteză și/sau hidrotratament, de origine non-fosilă, produse cunoscute, în general, sub denumirea de „biomotorină”, sub formă pură sau în amestec cu un conținut în greutate de peste 20 % de esteri monoalchilici ai unor acizi grași și/sau motorină parafinică obținută prin sinteză și/sau hidrotratament, de origine non-fosilă, originare din Statele Unite ale Americii. Taxa compensatorie instituită prin respectivul regulament este denumită în continuare „măsurile compensatorii inițiale”. Ancheta care a condus la instituirea măsurilor compensatorii inițiale va fi denumită în continuare „ancheta antisubvenție inițială”.
                  
               
                     (6)
                  
                  
                     Prin Regulamentul de punere în aplicare (UE) nr. 443/2011 (8), în urma unei anchete anticircumvenție, Consiliul a extins aplicarea taxei compensatorii definitive instituite prin Regulamentul (CE) nr. 598/2009 asupra importurilor de biomotorină expediate din Canada, indiferent dacă au fost sau nu declarate ca fiind originare din Canada. Prin același regulament, Consiliul a extins, de asemenea, taxa compensatorie definitivă instituită prin Regulamentul (CE) nr. 598/2009 la importurile de biomotorină în amestec cu un conținut în greutate de maximum 20 % de esteri monoalchilici ai unor acizi grași și/sau motorină parafinică obținută prin sinteză și/sau hidrotratament, de origine non-fosilă, originară din SUA.
                  
               
                     (7)
                  
                  
                     Măsurile aflate în prezent în vigoare sunt instituite prin Regulamentul de punere în aplicare (UE) 2021/1267, în urma unei reexaminări efectuate în perspectiva expirării măsurilor compensatorii inițiale. Taxele compensatorii în vigoare în prezent sunt cuantumuri fixe cuprinse între 211,2 EUR și 237 EUR per tonă de greutate netă pentru importurile provenite de la producătorii-exportatori.
                  
               
                     (8)
                  
                  
                     Articolul 4 alineatul (2) din Regulamentul de punere în aplicare (UE) 2021/1267 prevede: „În conformitate cu articolul 23 alineatul (6) din Regulamentul (UE) 2016/1037, după consultarea Comitetului consultativ, Comisia poate autoriza, prin decizie, scutirea importurilor societăților care nu eludează măsurile compensatorii instituite prin articolul 1 de la plata taxei a cărei aplicare este extinsă în temeiul articolului 2 alineatul (1) și al articolului 3 alineatul (1).”
                  
               2.   PROCEDURA
         
         2.1.   Cererea de scutire
         
         
                     (9)
                  
                  
                     La 7 septembrie 2021, Comisia Europeană a primit o cerere de scutire de măsurile antidumping și compensatorii aplicabile importurilor de biomotorină expediate din Canada, indiferent dacă au fost sau nu declarate ca fiind originare din Canada. Cererea a fost transmisă de societatea Verbio Diesel Canada Corporation (denumită în continuare „solicitantul”).
                  
               
                     (10)
                  
                  
                     Cererea conținea elemente de probă conform cărora Verbio era un nou producător-exportator și îndeplinea criteriile pentru a beneficia de o scutire în temeiul articolului 13 alineatul (4) din Regulamentul (UE) 2016/1036 (denumit în continuare „regulamentul antidumping de bază”) și al articolului 23 alineatul (6) din Regulamentul (UE) 2016/1037 (denumit în continuare „regulamentul antisubvenție de bază”), și anume:
                     
                                 (a)
                              
                              
                                 nu a exportat produsul care face obiectul reexaminării către Uniune în cursul perioadei de anchetă pe care s-au bazat măsurile;
                              
                           
                                 (b)
                              
                              
                                 a exportat efectiv către Uniune în cursul perioadei de anchetă sau poate demonstra că și-a asumat o obligație contractuală irevocabilă de a exporta o cantitate importantă către Uniune;
                              
                           
                                 (c)
                              
                              
                                 nu a recurs la practici de circumvenție.
                              
                           
               
                     (11)
                  
                  
                     Comisia a considerat că cererea conținea suficiente elemente de probă pentru a justifica deschiderea unei anchete în temeiul articolului 13 alineatul (4) din regulamentul antidumping de bază, precum și al articolului 23 alineatul (6) din regulamentul antisubvenție de bază, în scopul examinării posibilității de a acorda solicitantului o scutire de măsurile extinse.
                  
               2.2.   Deschiderea anchetei
         
         
                     (12)
                  
                  
                     La 7 decembrie 2021, prin Regulamentul de punere în aplicare (UE) 2021/2157 (9), Comisia a deschis reexaminarea Regulamentelor de punere în aplicare (UE) 2021/1266 și (UE) 2021/1267 pentru a determina posibilitatea de a acorda solicitantului o scutire de la măsurile extinse. Prin același regulament, Comisia a abrogat taxele antidumping instituite prin Regulamentul de punere în aplicare (UE) 2021/1266 în ceea ce privește importurile de biomotorină provenite de la solicitant și a impus autorităților vamale să ia măsurile adecvate pentru a înregistra aceste importuri.
                  
               
                     (13)
                  
                  
                     Comisia a invitat părțile interesate să o contacteze pentru a participa la ancheta de reexaminare. Toate părțile interesate au avut posibilitatea de a prezenta observații cu privire la deschiderea anchetei și de a solicita să fie audiate de Comisie și/sau de consilierul-auditor pentru proceduri comerciale în termenul prevăzut în Regulamentul de punere în aplicare (UE) 2021/2157. Nu s-au primit observații sau cereri de audiere.
                  
               2.3.   Produsul care face obiectul reexaminării
         
         
                     (14)
                  
                  
                     Produsul care face obiectul reexaminării este reprezentat de esterii monoalchilici ai unor acizi grași și/sau motorină parafinică obținută prin sinteză și/sau hidrotratament, de origine nefosilă, cunoscuți în general sub denumirea de „biomotorină”, în formă pură sau în amestec cu un conținut în greutate de peste 20 % de esteri monoalchilici ai unor acizi grași și/sau motorină parafinică obținută prin sinteză și/sau hidrotratament, de origine nefosilă, expediați din Canada, indiferent dacă au fost declarați sau nu ca fiind originari din Canada, încadrați în prezent la codurile NC ex 1516 20 98 (codul TARIC 1516209821), ex 1518 00 91 (codul TARIC 1518009121), ex 1518 00 99 (codul TARIC 1518009921), ex 2710 19 43 (codul TARIC 2710194321), ex 2710 19 46 (codul TARIC 2710194621), ex 2710 19 47 (codul TARIC 2710194721), ex 2710 20 11 (codul TARIC 2710201121), ex 2710 20 16 (codul TARIC 2710201621), ex 3824 99 92 (codul TARIC 3824999210), ex 3826 00 10 (codul TARIC 3826001020, 3826001050, 3826001089) și ex 3826 00 90 (codul TARIC 3826009011).
                  
               2.4.   Perioada anchetei de reexaminare
         
         
                     (15)
                  
                  
                     Ancheta de reexaminare a vizat perioada cuprinsă între 1 aprilie 2009 și 30 septembrie 2021 (denumită în continuare „perioada anchetei de reexaminare”).
                  
               2.5.   Ancheta
         
         
                     (16)
                  
                  
                     La 7 decembrie 2021, Comisia a cerut solicitantului să completeze un chestionar pentru a obține informațiile pe care le-a considerat necesare pentru ancheta sa. Solicitantul a transmis răspunsul la chestionar la 6 ianuarie 2022.
                  
               3.   CONSTATĂRI
         
         
                     (17)
                  
                  
                     În ceea ce privește criteriul (a) menționat în considerentul 10, elementele de probă au confirmat că solicitantul este un producător veritabil de biomotorină din Canada. Societatea acestuia a fost înființată în 2019 în urma unui acord de achiziționare de active prin care solicitantul a achiziționat o instalație existentă de producție a biomotorinei. În plus, ancheta a confirmat că acesta și-a început producția de biomotorină abia în august 2019. În consecință, solicitantul nu exista în perioada anchetei inițiale și nu ar fi putut exporta biomotorină către Uniune în cursul perioadei respective (1 aprilie 2009-30 iunie 2010). Prin urmare, solicitantul a respectat criteriul (a).
                  
               
                     (18)
                  
                  
                     În ceea ce privește criteriul (b) menționat în considerentul 10, Comisia a stabilit, pe baza documentelor prezentate de solicitant, că solicitantul a exportat biomotorină către Uniune în iulie 2021, și anume după perioada anchetei inițiale. Prin urmare, solicitantul a respectat și criteriul (b).
                  
               
                     (19)
                  
                  
                     În ceea ce privește criteriul (c) menționat în considerentul 10, Comisia nu a găsit nicio dovadă că solicitantul a achiziționat biomotorină din SUA de la înființarea societății sale în 2019 și/sau că a fost implicat în practici de circumvenție. Dimpotrivă, Comisia ar putea stabili, pe baza documentelor prezentate, că solicitantul este un producător veritabil de biomotorină din Canada.
                  
               
                     (20)
                  
                  
                     În cele din urmă, Comisia a stabilit, de asemenea, pe baza documentelor prezentate de solicitant, că solicitantul nu este afiliat niciunui producător-exportator din SUA care face obiectul măsurilor antidumping sau compensatorii.
                  
               
                     (21)
                  
                  
                     Prin urmare, Comisia a concluzionat că solicitantul îndeplinește criteriile prevăzute la articolul 13 alineatul (4) din regulamentul antidumping de bază și la articolul 23 alineatul (6) din regulamentul antisubvenție de bază. Prin urmare, solicitantul trebuie să fie scutit de taxele antidumping și compensatorii în vigoare în conformitate cu Regulamentul de punere în aplicare (UE) 2021/1266 și cu Regulamentul de punere în aplicare (UE) 2021/1267.
                  
               
                     (22)
                  
                  
                     În consecință, Regulamentele de punere în aplicare (UE) 2021/1266 și (UE) 2021/1267 trebuie să fie modificate.
                  
               4.   MODIFICAREA LISTEI SOCIETĂȚILOR CARE BENEFICIAZĂ DE O SCUTIRE DE MĂSURILE EXTINSE
         
         
                     (23)
                  
                  
                     Având în vedere constatările menționate mai sus și în temeiul articolului 4 alineatul (2) din Regulamentul de punere în aplicare (UE) 2021/1266 și, respectiv, al Regulamentului de punere în aplicare (UE) 2021/1267, Comisia a concluzionat că solicitantul trebuie să fie adăugat pe lista societăților care sunt scutite de măsurile antidumping și compensatorii instituite prin Regulamentul de punere în aplicare (UE) 2021/1266 și, respectiv, prin Regulamentul de punere în aplicare (UE) 2021/1267.
                  
               
                     (24)
                  
                  
                     Părțile interesate au fost informate cu privire la intenția Comisiei de a scuti societatea Verbio de taxele antidumping și compensatorii instituite cu privire la biomotorina expediată din Canada și au fost invitate să prezinte observații în acest sens. Nu au fost primite observații.
                  
               
                     (25)
                  
                  
                     Măsurile prevăzute în prezentul regulament sunt în conformitate cu avizul comitetului înființat în temeiul articolului 15 alineatul (1) din Regulamentul (UE) 2016/1036,
                  
               ADOPTĂ PREZENTUL REGULAMENT:
         
            Articolul 1
            Tabelul prezentat la articolul 2 alineatul (1) din Regulamentul de punere în aplicare (UE) 2021/1266 se înlocuiește cu următorul tabel:
            
                        Țara
                     
                     
                        Societate
                     
                     
                        Cod adițional TARIC
                     
                  
                        Canada
                     
                     
                        BIOX Corporation, Oakville, Ontario, Canada
                     
                     
                        B107
                     
                  
                        Canada
                     
                     
                        DSM Nutritional Products Canada Inc., Dartmouth, Nova Scotia, Canada
                     
                     
                        C114
                     
                  
                        Canada
                     
                     
                        Rothsay Biodiesel, Guelph, Ontario, Canada
                     
                     
                        B108
                     
                  
                        Canada
                     
                     
                        Verbio Diesel Canada Corporation, Welland, Ontario, Canada
                     
                     
                        C600
                     
                  
         
            Articolul 2
            Tabelul prezentat la articolul 2 alineatul (1) din Regulamentul de punere în aplicare (UE) 2021/1267 se înlocuiește cu următorul tabel:
            
                        Țara
                     
                     
                        Societate
                     
                     
                        Cod adițional TARIC
                     
                  
                        Canada
                     
                     
                        BIOX Corporation, Oakville, Ontario, Canada
                     
                     
                        B107
                     
                  
                        Canada
                     
                     
                        DSM Nutritional Products Canada Inc., Dartmouth, Nova Scotia, Canada
                     
                     
                        C114
                     
                  
                        Canada
                     
                     
                        Rothsay Biodiesel, Guelph, Ontario, Canada
                     
                     
                        B108
                     
                  
                        Canada
                     
                     
                        Verbio Diesel Canada Corporation, Welland, Ontario, Canada
                     
                     
                        C600
                     
                  
         
            Articolul 3
            
               (1)   Autoritățile vamale trebuie să întrerupă înregistrarea importurilor instituită în conformitate cu articolul 3 din Regulamentul de punere în aplicare (UE) 2021/2157.
            
            
               (2)   Nu se percep retroactiv taxe definitive pentru importurile înregistrate.
            
         
         
            Articolul 4
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 12 mai 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 176, 30.6.2016, p. 21.
         
            (2)  JO L 176, 30.6.2016, p. 55.
         
            (3)  JO L 277, 2.8.2021, p. 34.
         
            (4)  JO L 277, 2.8.2021, p. 62.
         
            (5)  Regulamentul (CE) nr. 599/2009 al Consiliului din 7 iulie 2009 de instituire a unei taxe antidumping definitive și de percepere definitivă a taxei provizorii aplicate importurilor de biomotorină originară din Statele Unite ale Americii (JO L 179, 10.7.2009, p. 26).
         
            (6)  Regulamentul de punere în aplicare (UE) nr. 444/2011 al Consiliului din 5 mai 2011 de extindere a aplicării taxei antidumping definitive instituite de Regulamentul (CE) nr. 599/2009 asupra importurilor de biomotorină originare din Statele Unite ale Americii la importurile de biomotorină expediate din Canada, indiferent dacă au fost sau nu declarate ca fiind originare din Canada, și de extindere a aplicării taxei antidumping definitive instituite de Regulamentul (CE) nr. 599/2009 la importurile de biomotorină în amestec cu un conținut în greutate de maximum 20 % de biomotorină originară din Statele Unite ale Americii și de încheiere a anchetei privind importurile expediate din Singapore (JO L 122, 11.5.2011, p. 12).
         
            (7)  Regulamentul (CE) nr. 598/2009 al Consiliului din 7 iulie 2009 de instituire a unei taxe compensatorii definitive și de percepere definitivă a taxei provizorii aplicate importurilor de biomotorină originară din Statele Unite ale Americii (JO L 179, 10.7.2009, p. 1).
         
            (8)  Regulamentul de punere în aplicare (UE) nr. 443/2011 al Consiliului din 5 mai 2011 de extindere a aplicării taxei compensatorii definitive instituite de Regulamentul (CE) nr. 598/2009 asupra importurilor de biomotorină originare din Statele Unite ale Americii la importurile de biomotorină expediate din Canada, indiferent dacă au fost sau nu declarate ca fiind originare din Canada, și de extindere a aplicării taxei compensatorii definitive instituite de Regulamentul (CE) nr. 598/2009 la importurile de biomotorină în amestec cu un conținut în greutate de maximum 20 % de biomotorină originară din Statele Unite ale Americii și de încheiere a anchetei privind importurile expediate din Singapore (JO L 122, 11.5.2011, p. 1).
         
            (9)  Regulamentul de punere în aplicare (UE) 2021/2157 al Comisiei din 6 decembrie 2021 de deschidere a unei reexaminări a Regulamentelor de punere în aplicare (UE) 2021/1266 și (UE) 2021/1267 de extindere a taxei antidumping definitive și, respectiv, a taxei compensatorii definitive asupra importurilor de biomotorină expediate din Canada, indiferent dacă au fost sau declarate ca fiind originare din Canada, în scopul stabilirii posibilității de a acorda unui producător-exportator canadian o scutire de la măsurile respective, de abrogare a taxei antidumping cu privire la importurile provenite de la respectivul producător-exportator și de înregistrare a importurilor de biomotorină provenite de la respectivul producător-exportator (JO L 436, 7.12.2021, p. 28).